Clubul Real Madrid a informat Federaţia Franceză de Fotbal (FFF) că niciunul dintre jucătorii săi nu va participa la Jocurile Olimpice din 2024 de la Paris, potrivit L'Equipe, potrivit news.ro
Acest anunţ spulberă definitiv orice speranţă de a-l vedea pe Kylian Mbappé (care, în lipsa unor surprize, se va alătura Realului în sezonul următor) la evenimentul mondial, notează Le Figaro.
"Nu sunt eu cel care decide, ci angajatorul meu, iar el va avea ultimul cuvânt. Dacă angajatorul meu nu vrea să o fac, nu o voi face", a declarat căpitanul echipei Franţei în noiembrie anul trecut. "Am ajuns într-o etapă a vieţii şi a carierei mele în care nu mai vreau să forţez lucrurile", a declarat el pentru GQ în ianuarie. "Dacă mi se va permite să o fac, voi fi încântat, dar dacă nu va fi posibil, voi înţelege".
Starul de la PSG spera să poată combina turneul de fotbal Euro (14 iunie-14 iulie) cu Jocurile Olimpice care încep pe 24 iulie. Real Madrid, la rândul său, nu doreşte - din diverse motive - să-l aducă pe Mbappé la sfârşitul lunii august. Ceea ce este logic, potrivit Le Figaro.
În afară de atacantul parizian, ceilalţi trei jucători francezi de la Real Madrid, Ferland Mendy, Eduardo Camavinga şi Aurélien Tchouaméni, nu vor putea juca la Jocurile Olimpice.